මිල්ලනිය ප්‍රාදේශීය ලේකම් බල ප්‍රදේශයේ පාතකඩ ග්‍රාමසේවා වසමේ පාතකඩ කනිටු විදුහල ආසන්නයෙන් ගලා බසිනා විලා ගඟ හරහා ඇති එල්ලෙන මාරක පාලම පිළිබඳ වගකිවයුතු අයගේ අවධානය යොමු කරන මෙන් පාතකඩ වැසියෝ ඉල්ලා සිටිති.පලාහේන හා දේවාලේගොඩ වෙන් කෙරුන විලා ගඟ හරහා එගොඩ මෙගොඩ ගමන් කිරීම අසීරු වූයේ ගඟ අඩි 15ක් පමණ ගැඹුරු වීමත් අඩි 30ක් පමණ පළල වීමත් ගංවතුර කාලයට මුළු ප්‍රදේශයම යටවීමත් නිසාය.මේ ගැන ඔවුන් බලධාරීන් දැනුවත් කිරීමෙන් පසුව 1974 දී පමණ එවකට බණ්ඩාරගම පාර්ලිමේන්තු මන්ත්‍රීවරයා ලෙස කටයුතු කළ රාජා සමරනායක මහතා මේ පාලම ඉදිකිරීමට කටයුතු කළේය.නමුත් ගංවතුර තත්ත්වය සලකා බලා පඩි 10ක් පමණ නැගීමෙන් පාලමට ගොඩවීමටත් බැසීමටත් හැකිවන ලෙසටත් ගමන් කිරීමේදී පැද්දෙන ලෙසටත් මේ පාලම ඉදි කෙරුණි.